આ જ વાત પરબ્રહ્મ શ્રીસ્વામિનારાયણ ભગવાને પણ પોતાના ઉપદેશોમાં કહી - 'ભગવાન જીવને સુષુપ્તિમાંથી જગાડીને એની સર્વે ક્રિયાનું જ્ઞાન આપે છે. તેને જ્ઞાનશક્તિ કહીએ. અને એ જીવ જે જે ક્રિયાને વિષે પ્રવર્તે છે તે ભગવાનની જ ક્રિયાશક્તિ તેનું અવલંબન કરીને પ્રવર્તે છે. અને એ જીવ જે જે કોઈ પદાર્થની ઇચ્છાને પ્રાપ્ત થાય છે તે પરમેશ્વરની ઇચ્છાશક્તિને અવલંબને કરીને પ્રાપ્ત થાય છે.' (વચનામૃત ગઢડા પ્રથમ પ્રકરણ ૬૫)